[]

 

รายงานคณะกรรมการตรวจสอบ

เรียน ท่านผู้ถือหุ้น บริษัท ตะวันออกพาณิชย์ลีสซิ่ง จำกัด (มหาชน)

คณะกรรมการตรวจสอบของบริษัท ตะวันออกพาณิชย์ลีสซิ่ง จำกัด (มหาชน)
ประกอบด้วยกรรมการอิสระจำนวน 3 ท่าน มีคุณสมบัติครบถ้วนตามข้อกำหนด ดังนี้

1.  นายพิพัฒน์ พรสุวรรณ ประธานกรรมการตรวจสอบ

2.  พลตำรวจโท อัมพร จารุจินดา กรรมการตรวจสอบ

3.  ดร. ปกรณ์ อาภาพันธุ์ กรรมการตรวจสอบ

ในปี 2558 คณะกรรมการตรวจสอบได้ปฏิบัติหน้าที่
และความรับผิดชอบตามที่ได้รับมอบหมายจากคณะกรรมการบริษัท
โดยได้จัดให้มีการประชุมคณะกรรมการตรวจสอบรวม 4 ครั้ง และในปี 2558 จนถึงวันที่รายงาน
จำนวน 1 ครั้งรวมทั้งสิ้น 5 ครั้ง ซึ่งสรุปผลได้ดังนี้

1. สอบทานให้บริษัทมีรายงานทางการเงินอย่างถูกต้องและเพียงพอ

- สอบทานงบการเงินระหว่างกาลและงบการเงินประจำปี 2558 ของบริษัท
ร่วมกับผู้สอบบัญชีและฝ่ายจัดการของบริษัท
รวมทั้งประชุมเป็นการเฉพาะกับผู้สอบบัญชีโดยไม่มีฝ่ายจัดการด้วย โดยได้สอบถามและรับฟังคำชี้แจง
ตลอดจนให้คำแนะนำและ/หรือข้อคิดเห็นในประเด็นต่าง ๆ
ที่เกี่ยวข้องกับรายงานทางการเงินของบริษัท
ก่อนนำเสนอคณะกรรมการบริษัทเพื่อพิจารณาอนุมัติให้เปิดเผยไปยังตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

ความเห็น : คณะกรรมการตรวจสอบเห็นว่า รายงานทางการเงินของบริษัท ประจำปี 2558
มีความถูกต้องตามที่ควรในสาระสำคัญตามหลักการบัญชีที่รับรองทั่วไป เป็นที่เชื่อถือได้

2. สอบทานให้บริษัทมีระบบการควบคุมภายใน และระบบการตรวจสอบภายใน ที่ เหมาะสม
รวมทั้งพิจารณาความเป็นอิสระของสำนักงานตรวจสอบภายใน และ แต่งตั้งผู้ตรวจสอบภายใน

- ให้ความเห็นชอบแผนการตรวจสอบ พิจารณาผลการตรวจสอบ และติดตามให้ฝ่ายบริหาร
เร่งปรับปรุงการปฏิบัติงานตามประเด็นที่ผู้ตรวจสอบภายในเสนอแนะ

- สรุปความเห็นเกี่ยวกับระบบการควบคุมภายในของบริษัท สำหรับปี 2558
ตามแบบประเมินความเพียงพอของระบบการควบคุมภายใน
ของสำนักงานคณะกรรมการกำกับหลักทรัพย์และตลาดหลักทรัพย์
ประกอบกับผลการประเมินตนเองของกรรมการตรวจสอบ และของกรรมการบริษัท
ตามแนวทางการกำกับดูแลกิจการที่ดี

- พิจารณาคัดเลือกผู้ตรวจสอบภายในซึ่งเป็นหน่วยงานภายนอก เป็นผู้ตรวจสอบภายในประจำปี
2559 รวมถึงประเมินผลการปฏิบัติงานของผู้ตรวจสอบภายในในรอบปี 2558

ความเห็น : คณะกรรมการตรวจสอบเห็นว่า
บริษัทมีระบบการควบคุมภายในและระบบการตรวจสอบภายในที่เพียงพอและเหมาะสมแล้ว
และสำนักงานตรวจสอบภายในและผู้ตรวจสอบภายใน มีความเป็นอิสระ

สำหรับการพิจารณาแต่งตั้งผู้ตรวจสอบภายในประจำปี 2559 คณะกรรมการตรวจสอบ ได้แต่งตั้ง
บริษัท อิมโปรวิส จำกัด โดย นายชลัช โลกิตถจริยา เป็นผู้ตรวจสอบภายในของบริษัท ประจำปี
2559 ด้วยค่าตรวจสอบภายใน เป็นจำนวน.260,000 บาท โดยเสนอแผนงานเข้าตรวจสอบ
อย่างน้อยปีละ 2 ครั้ง ซึ่งมีความถี่ มากกว่า แผนงานของผู้ตรวจสอบรายเดิม

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ และ
กฎหมายที่เกี่ยวข้องกับธุรกิจของบริษัท รวมทั้งกฎ / ระเบียบ / ประกาศ / คำสั่ง ที่ออก
โดยอาศัยอำนาจตามกฎหมายดังกล่าว

-
รับทราบรายงานการปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายที่เกี่ยวข้องกับธุรกิจของบริษัทและติดตามความคืบหน้าในเรื่องดังกล่าว

-
รับทราบจากผู้สอบบัญชีว่าไม่มีประเด็นและข้อสังเกตที่ต้องแจ้งให้คณะกรรมการตรวจสอบทราบตามบทบัญญัติในมาตรา
89/25 แห่งพระราชบัญญัติว่าด้วยหลักทรัพย์และตลาดหลักทรัพย์

ความเห็น : คณะกรรมการตรวจสอบเห็นว่า
บริษัทได้มีการติดตามดูแลการถือปฏิบัติตามกฎหมายที่เหมาะสม
และได้รับทราบการรายงานเกี่ยวกับการถือปฏิบัติตามกฎหมายทุกไตรมาส

4. สอบทานระบบการบริหารความเสี่ยงของบริษัท

- สอบทานการดำเนินการด้านบริหารความเสี่ยงของบริษัทของคณะอนุกรรมการบริหารความเสี่ยง

- รับทราบนโยบาย และการดำเนินการป้องกันความเสี่ยงด้านการคอร์รัปชั่น ในปี
2557บริษัทโดยคณะกรรมการบริษัท ได้ประกาศแสดงเจตนารมณ์
เป็นแนวร่วมปฏิบัติของภาคเอกชนไทย ในการต่อต้านทุจริต (Private Sector Collective
Action Coalition Against Corruption “CAC”) ในปี 2558 ประธานกรรมการตรวจสอบ
สอบทานและอนุมัติแบบประเมิน นโยบาย และแนวปฏิบัติการป้องกันการทุจริต คอร์รัปชั่น
และรับทราบว่า
บริษัทได้รับการรับรองให้เป็นสมาชิกโครงการแนวร่วมปฏิบัติของภาคเอกชนไทยในการต่อต้านทุจริตเมื่อ
16 ต.ค. 2558

ความเห็น : คณะกรรมการตรวจสอบมีความเห็นว่า
บริษัทได้จัดให้มีระบบบริหารความเสี่ยงที่สอดคล้องกับนโยบายบริหารความเสี่ยง
และได้บริหารความเสี่ยงให้อยู่ในระดับที่ยอมรับได้ มีการทบทวนความเสี่ยง
ให้สอดคล้องกับสถานการณ์ปัจจุบันอย่างสม่ำเสมอ รวมทั้งได้บรรจุเรื่องการทุจริต
คอร์รัปชั่นเข้าในแผนบริหารความเสี่ยงของบริษัท

5. พิจารณา คัดเลือก เสนอแต่งตั้งผู้สอบบัญชี และเสนอค่าตอบแทนผู้สอบบัญชีของบริษัท

- พิจารณาคัดเลือก
และเสนอแนะต่อคณะกรรมการบริษัทเพื่อพิจารณาและขออนุมัติต่อที่ประชุมสามัญผู้ถือหุ้นประจำปี 2559
ให้แต่งตั้ง นางสุวิมล กฤตยาเกียรณ์ และ/หรือนางวิไลรัตน์ โรจน์นครินทร์
และ/หรือนางสาวสุภาภรณ์ มั่งจิต แห่งบริษัท สอบบัญชี ดี ไอ เอ อินเตอร์เนชั่นแนล จำกัด
เป็นผู้สอบบัญชีของบริษัท ประจำปี 2559 รวมทั้งเสนอแนะจำนวนเงินค่าสอบบัญชีสำหรับปี 2559
เป็นจำนวน 930,000 บาท

ความเห็น : คณะกรรมการตรวจสอบเห็นว่า ผู้สอบบัญชีของบริษัทที่เสนอแต่งตั้ง
มีผลงานเป็นที่น่าพอใจและมาตรฐานการตรวจสอบเป็นไปตามหลักเกณฑ์การตรวจสอบบัญชีที่ยอมรับทั่วไป
อีกทั้งได้ปฏิบัติงานเยี่ยงผู้ประกอบวิชาชีพอย่างเต็มความสามารถ
รวมทั้งมีความเป็นอิสระในการปฏิบัติงาน จึงเห็นสมควรให้เสนอต่อที่ประชุมคณะกรรมการบริษัทฯ
เพื่อเสนอแต่งตั้งผู้สอบบัญชีต่อที่ประชุมผู้ถือหุ้นต่อไป

6. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์ ให้
เป็นไปตามกฎหมายว่าด้วยหลักทรัพย์และตลาดหลักทรัพย์ และกฎหมายที่เกี่ยวข้อง กับธุรกิจของบริษัท
รวมทั้งกฎ / ระเบียบ / ประกาศ / คำสั่ง ที่ออกโดยอาศัยอำนาจ ตาม คำสั่ง
ตามกฎหมายดังกล่าว

-
รับทราบรายการของบริษัทที่เกี่ยวโยงกันและหลักเกณฑ์ที่กำหนดไว้สำหรับการทำรายการระหว่างกันในอนาคตของบริษัทว่าเป็นไปตามเงื่อนไขทางการค้าปกติ

- รับทราบการปฏิบัติตามแนวปฏิบัติที่กำหนดโดยคณะกรรมการบริษัท
ว่าด้วยเรื่องหลักเกณฑ์และวิธีการรายงาน การมีส่วนได้เสียของกรรมการและผู้บริหารของบริษัท
ตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนดให้บริษัทจดทะเบียนดำเนินการ

ความเห็น : คณะกรรมการตรวจสอบเห็นว่า บริษัทได้ปฏิบัติตามข้อกำหนด
และข้อกฎหมายที่เกี่ยวข้องแล้ว

7. อื่นๆ

- ติดตามความคืบหน้าในการปฏิบัติตามมติคณะกรรมการตรวจสอบ

- ประเมินตนเองของคณะกรรมการตรวจสอบประจำปี 2558เพื่อนำเสนอต่อคณะกรรมการของบริษัท

- สอบทานข้อมูลที่เปิดเผยไปยังตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์ในรายงานประจำปี 2558 (แบบ 56-2)
และในแบบแสดงรายการข้อมูลประจำปี สิ้นสุดวันที่ 31 ธันวาคม 2558 ของบริษัท (แบบ 56-1)

- รายงานสรุปผลการดำเนินงานของคณะกรรมการตรวจสอบ สำหรับปี 2558
ต่อคณะกรรมการบริษัททุกไตรมาส

ทั้งนี้คณะกรรมการตรวจสอบได้ปฏิบัติหน้าที่ตามขอบเขตอำนาจหน้าที่และความรับผิดชอบที่มีต่อคณะกรรมการบริษัทตามที่กำหนด
ด้วยความเป็นอิสระ การแสดงความเห็นได้ยึดหลักความโปร่งใส สามารถอธิบายและตรวจสอบได้
โดยคำนึงถึงหลักการกำกับดูแลกิจการที่ดีตามแนวทางของตลาดหลักทรัพย์แห่งประเทศไทย

............................................

  (นายพิพัฒน์ พรสุวรรณ)

  ประธานกรรมการตรวจสอบ

  วันที่ 25 กุมภาพันธ์ 2559

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีสิ้นสุด วันที่.................................

ค่าตอบแทนจากการสอบบัญชี ( Audit fee )

+--------+---------------------+----------------------+---------------+
| ร      | ชื่อบริษัทผู้จ่าย          | ชื่อผู้สอบบัญชี            | ค่าสอบบัญชี      |
| ายการที่ |                     |                      |               |
+--------+---------------------+----------------------+---------------+
| 1.     | บ                   | นางสุวิมล กฤตยาเกียรณ์   |               |
|        | มจ.ตะวันออกพาณิชย์ลีสซิ่ง |                      |               |
|        |                     |                      |               |
|        | (ไม่มีบริษัทย่อย)        |                      |               |
+--------+---------------------+----------------------+---------------+
| รวมค่า  |                     |                      |               |
| ตอบแทน |                     |                      |               |
| จากการ |                     |                      |               |
| สอบบัญชี |                     |                      |               |
+--------+---------------------+----------------------+---------------+

ค่าตอบแทนของงานบริการอื่น ( Non - audit fee )

+-----+------------------+---------+---------------+--------+--------+
| ร   | ชื่อบริษัทผู้จ่าย       | ประเภ   | ผู้ให้บริการ      | ค่าตอบแ |        |
| ายก |                  | ทของงาน |               | ทนงานบ |        |
| ารที่ |                  | บริการอื่น |               | ริการอื่น |        |
|     |                  |         |               |        |        |
|     |                  | (No     |               |        |        |
|     |                  | n-audit |               |        |        |
|     |                  | s       |               |        |        |
|     |                  | ervice) |               |        |        |
+-----+------------------+---------+---------------+--------+--------+
|     |                  |         |               | ส่วน    | ส      |
|     |                  |         |               | ที่จ่ายไป | ่วนที่จะต |
|     |                  |         |               | ในระหว | ้องจ่ายใ |
|     |                  |         |               | ่างปีบัญชี | นอนาคต |
+-----+------------------+---------+---------------+--------+--------+
| 2.  | บมจ.             |         |               |        |        |
|     | ตะวันออกพาณิชย์ลีสซิ่ง |         |               |        |        |
|     |                  |         |               |        |        |
|     | (ไม่มีบริษัทย่อย)     |         |               |        |        |
+-----+------------------+---------+---------------+--------+--------+
| รว  |                  |         |               |        |        |
| มค่า |                  |         |               |        |        |
| ตอบ |                  |         |               |        |        |
| แทน |                  |         |               |        |        |
| สำห |                  |         |               |        |        |
| รับง |                  |         |               |        |        |
| านบ |                  |         |               |        |        |
| ริกา |                  |         |               |        |        |
| รอื่น |                  |         |               |        |        |
| (   |                  |         |               |        |        |
| Non |                  |         |               |        |        |
| -au |                  |         |               |        |        |
| dit |                  |         |               |        |        |
| f   |                  |         |               |        |        |
| ee) |                  |         |               |        |        |
+-----+------------------+---------+---------------+--------+--------+

ข้อมูลข้างต้น

ถูกต้องครบถ้วนแล้ว ทั้งนี้ข้าพเจ้าขอยืนยันว่า ไม่มีข้อมูลการให้บริการอื่นที่บริษัท และบริษัทย่อย
จ่ายให้ ข้าพเจ้า สำนักงานสอบบัญชีที่ข้าพเจ้าสังกัด และบุคคล หรือกิจการที่เกี่ยวข้องกับข้าพเจ้า
และสำนักงาน สอบบัญชีที่ข้าพเจ้าสังกัด ที่ข้าพเจ้าทราบ และไม่มีการเปิดเผยไว้ข้างต้น

ไม่ถูกต้อง และ ไม่ครบถ้วน กล่าวคือ
.....................................................................................
........................................................................................................................................................

เมื่อปรับปรุงข้อมูลข้างต้น (ถ้ามี) แล้ว ข้าพเจ้าขอยืนยันว่า ข้อมูลทั้งหมดในแบบฟอร์มนี้
แสดงค่าตอบแทนสอบบัญชี และค่าบริการอื่น ที่บริษัท และบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
และสำนักงานสอบบัญชีดังกล่าว ที่ถูกต้องครบถ้วน

ลงชื่อ..........................................................................................

( นางสุวิมล กฤตยาเกียรณ์ )

สังกัด สำนักงาน บริษัทสอบบัญชี ดี ไอ เอ อินเตอร์เนชั่นแนล จำกัด

( ผู้สอบบัญชีของ บมจ.ตะวันออกพาณิชย์ลีสซิ่ง )